Vă invităm duminică, 19 mai, la o nouă ediție a sărbătorii primăverii de pe Valea Almașului – „Fata Cătanii”, organizată de Consiliul Județean Sălaj, Primăria și Consiliul Local Bălan, Centrul de Cultura si Arta al Judetului Salaj și Asociația de Dezvoltare Intercomunitară „Țara Silvaniei”.
Ziua va debuta cu o slujbă religioasă la Biserica din Chendrea, urmată de un moment comemorativ la Monumentul Eroilor din “Dâmbu Șurii”.
Programul va continua la Grădina Zmeilor, unde, de la ora 13.30, elevi ai școlilor de pe Valea Almașului vor susține un moment artistic, prilej cu care vor prezenta și portul popular specific zonei.
Pe scenă vor urca, apoi, Ansamblul Folcloric „Meseșul” Zalău, Valeria și Traian Ilea, Oana Bogza-Pintea, seara încheindu-se cu concertul trupei Compact și un foc de artificii.
Vă așteptăm cu drag!